
προς ΔΔΕ Μαγνησίας
Θέμα: Πρόσκληση εκδήλωσης ενδιαφέροντος για τη μετακίνηση μαθητών του Μουσικού Σχολείου Βόλου στην ΠΑΤΡΑ στο πλαίσιο διήμερης εκπαιδευτικής επίσκεψης
Σύμφωνα με την υπ’ αρ. 33120/ΓΔ4/28-02-2017 (ΦΕΚ 681/6-3-2017) με θέμα «Εκδρομές-Μετακινήσεις μαθητών Δημοσίων και Ιδιωτικών σχολείων Δευτεροβάθμιας Εκπαίδευσης εντός και εκτός της χώρας», καλούμε τα ενδιαφερόμενα τουριστικά γραφεία με ειδικό σήμα και άδεια λειτουργίας από τον ΕΟΤ σε ισχύ να καταθέσουν στο Μουσικό Σχολείου Βόλου, (τηλέφωνο επικοινωνίας: 24210-47155, 71096, Τέρμα 54ου Συντάγματος ΕΛΑΣ με Αρσινόης, Βόλος) μέχρι και ΠΕΜΠΤΗ 28-11-2019 και ώρα 12:00, κλειστές προσφορές στις οποίες θα αναγράφεται η συνολική τιμή της μετακίνησης (με το ΦΠΑ), η επιβάρυνση ανά μαθητή και αναλυτικά οι παρεχόμενες υπηρεσίες που θα περιλαμβάνουν και θα εξασφαλίζουν ρητά τα παρακάτω στοιχεία και προδιαγραφές:
Προορισμός: ΠΑΤΡΑ
Στοιχεία και προδιαγραφές μετακίνησης 
· Ημερομηνία αναχώρησης:  ΠΑΡΑΣΚΕΥΗ 13/12/2019

· Ημερομηνία επιστροφής: ΣΑΒΒΑΤΟ 14/12/2019

· Προβλεπόμενος αριθμός συμμετεχόντων: 52 άτομα συνολικά (48 μαθητές + 4 συνοδοί)
· 1 Διανυκτέρευση σε ξενοδοχείο κατά προτίμηση ΣΤΟ ΚΕΝΤΡΟ ΤΗΣ ΠΟΛΗΣ με πρωινό. Τρίκλινα και τετράκλινα δωμάτια για μαθητές και συνοδούς. Πιθανότητα για ένα μονόκλινο για συνοδό.

· Μετακίνηση με λεωφορείο το οποίο θα πρέπει να πληροί όλους τους προβλεπόμενους από το νόμο όρους και προϋποθέσεις (Κ.Τ.Ε.Ο., επαγγελματική άδεια κ.λ.π.) με άδεια κυκλοφορίας κατά προτίμηση μετά το 2000. Επίσης να είναι στην αποκλειστική διάθεσή μας καθ’ όλη τη διάρκεια της εκδρομής. 

· Ενδεικτικό πρόγραμμα εκδρομής:
ΠΑΡΑΣΚΕΥΗ 13/12/2019: Αναχώρηση από το σχολείο στις 6.30 το πρωί. 

Άφιξη στην «Εστία Επιστημών Πάτρας» (Πλατάνι Πατρών) στις 13.00. Αναχώρηση στις 16.00 περίπου, μετάβαση στο ξενοδοχείο, τακτοποίηση, ξενάγηση στην πόλη.
ΣΑΒΒΑΤ0 14/12/2019: Αναχώρηση για Αρχαιολογικό Μουσείο Πάτρας και μετά “Εστία Επιστημών Πάτρας”. Αναχώρηση στις 16.00 περίπου για Βόλο με ενδιάμεση στάση στο Γαλαξίδι. Άφιξη στο σχολείο στις 21.00 περίπου. 

Σε κάθε περίπτωση το πρακτορείο:

· Αναλαμβάνει την ασφάλεια ευθύνης διοργανωτή καθώς και την πρόσθετη ασφάλιση κάλυψης εξόδων σε περίπτωση ατυχήματος ή ασθένειας. 

· Με την προσφορά πρέπει να κατατεθεί και υπεύθυνη δήλωση ότι το τουριστικό γραφείο διαθέτει το ειδικό σήμα λειτουργίας το οποίο βρίσκεται σε ισχύ καθώς και αντίγραφο ασφαλιστικής και φορολογικής ενημερότητας. 

Το Σχολείο διατηρεί το δικαίωμα να ζητήσει την επιστροφή όλου του ποσού προκαταβολής από το τουριστικό γραφείο ή τροποποίηση των καθορισμένων ημερομηνιών πραγματοποίησης της εκδρομής, λόγω σοβαρής αιτίας όπως εθνικές εκλογές, φυσικές καταστροφές κ.ά. 

Τα χρήματα θα δοθούν σε τρεις δόσεις. Το τουριστικό γραφείο που θα επιλεγεί θα ειδοποιηθεί άμεσα από την επιτροπή αξιολόγησης. Τα παραπάνω θα πρέπει να αναγράφονται στο συμβόλαιο. Ο διαγωνισμός θα είναι μειοδοτικός με ποιοτικά κριτήρια επιλογής. Οι παραπάνω όροι υπόκεινται σε αναπροσαρμογή σε περίπτωση αλλαγής του υφιστάμενου Νομικού πλαισίου από το ΥΠ.Π.Ε.Θ. Για κάθε περαιτέρω διευκρίνιση, τα τουριστικά γραφεία παρακαλούνται να επικοινωνήσουν με τη Διεύθυνση του Σχολείου (τηλ:24210 71096). 

Η Διευθύντρια 

 Αρετή Τζανετοπούλου

